Om iPhoto 1.1
Velkommen til iPhoto 1.1, et kraftig verktøy for håndtering og deling av digitale bilder. Med iPhoto kan du enkelt importere bilder fra digitale kameraer, organisere dem slik at de er lett tilgjengelig og dele dem med familie og venner. iPhoto 1.1 har forbedret filnavnhåndtering, forbedret bilderedigering, tilgang til bildefildata og flere måter å dele bildene på.

Nytt i iPhoto 1.1  
Med iPhoto 1.1 kan du
 	
• sende bilder med e-post fra Apple Mail
• forbedre bildenes utseende ved å justere lysstyrke og kontrast 
• beholde og vise EXIF-data (bilde- og kamerainformasjon om hvert bilde)
• opprette et nytt album automatisk ved å flytte en mappe med bilder til bildebiblioteklisten
• importere direkte fra Photo CD- eller bilde-CD-plater 	
• importere bildegrupper som separate filmruller ved å flytte en mappe med undermapper til bildevisningsområdet 	
• velge skrivebordsbilde direkte fra iPhoto 	
• lage skjermsparer direkte i iPhoto  

En fullstendig liste over nye funksjoner og forbedringer i iPhoto 1.1 finner du i iPhoto Hjelp, tilgjengelig fra Hjelp-menyen når iPhoto-programmet er åpnet.  

Krav 
iPhoto 1.1 krever  Mac OS X versjon 10.1.2 eller nyere.  

Du kan kontrollere om du har den nyeste versjonen av Mac OS X ved å velge Systemvalg fra Apple-menyen, og deretter klikke på Programvareoppdatering. Klikk på Oppdater nå for å hente oppdateringer for systemet. Etter at du har installert en oppdatering, bør du klikke på Oppdater nå en gang til for å forsikre deg om at du har hentet alle tilgjengelige oppdateringer. 

iPhoto 1.1 krever en Macintosh-maskin med innebygde USB-utganger, en 400 MHz G3-prosessor eller bedre og 256 MB RAM for optimal ytelse.

Du finner en liste over skrivere og digitale kameraer som fungerer sammen med iPhoto på webstedet for iPhoto på www.apple.com/no/iphoto  

Bestillingstjenestene er kun tilgjengelige i USA og Canada og krever den engelskspråklige versjonen av iPhoto. 
 
Installere iPhoto
Hvis du har installert iPhoto fra før, vil den forrige versjonen oppdateres når du starter iPhoto 1.1. iPhoto-biblioteket vil også oppdateres til et nytt format som ikke er kompatibelt med iPhoto 1.0. Vi anbefaler derfor at du tar en sikkerhetskopi av mappen iPhoto Library som ligger i Pictures-mappen.

Hvis du får en melding om at du ikke har tilstrekkelige rettigheter til å installere denne programvaren, klikker du på låssymbolet i installereren og oppgir en administrators brukernavn og passord. Du finner administratorens navn i Brukere-valgpanelet i Systemvalg. Hvis du vil vite mer, kan du slå opp i Mac Hjelp, som er tilgjengelig fra Hjelp-menyen.   

Mer informasjon 
Hvis du vil ha hjelp til å bruke iPhoto, åpner du programmet og velger iPhoto Hjelp fra Hjelp-menyen.  

Besøk webstedet for iPhoto på www.apple.com/no/iphoto  

Opphavsrett 
Denne programvaren kan brukes til å reprodusere materiale. Programvaren lisensieres til deg kun for reproduksjon av materiale som ikke er opphavsrettsbeskyttet, materiale som du eier opphavsretten til og materiale som du er autorisert til, eller har lovlig tilgang til å reprodusere. Kontakt din juridiske rådgiver hvis du er i tvil om du har lov til å kopiere materiale.   

© 2002 Apple Computer, Inc. Alle rettigheter forbeholdes. Apple, Apple-logoen, Mac og Macintosh er varemerker for Apple Computer, Inc., registrert i USA og andre land. iPhoto er et varemerke for Apple Computer, Inc. 

Oppdatert 22. april 2002